recursal/SuperWikiNEXT-32B huggingface dataset:
**মৃত্যুকালীন জবানবন্দী** (Dying Declaration) হলো আদালত প্রচলিত ও বহুল ব্যবহৃত একটি পরিভাষা যা ভারতীয় সাক্ষ্য আইনের (Indian Evidence Act -1872) ৩২ নং ধারার (১) উপধারা বলে সাক্ষ্য হিসেবে গ্রাহ্য করা হয়। সাধারণভাবে ব্যক্তির দেওয়া মৌখিক সাক্ষ্য সেই ব্যক্তির অনুপস্থিতিতে গ্রহণযোগ্য নয়, মৃত্যুকালীন জবানবন্দী সেক্ষেত্রে একটি বিশেষ ব্যতিক্রম।

শর্ত
----

মৃত্যুকালীন জবানবন্দী প্রাসঙ্গিক হতে গেলে মূলত: ১) সাক্ষ্যদানকারীর মৃত্যু হতে হবে ২) জবানবন্দী তার মৃত্যুর কারণ বা মৃত্যুর সাথে সরাসরি সম্পর্ক যুক্ত হতে হবে ৩) মৃত্যুর কারণ প্রশ্নাধীন বিষয় হতে হবে।

আইনানুসারে জবানবন্দী নথিবদ্ধকারী যদি প্রসাশনিক (Executive) বা বিচারবিভাগীয় ম্যাজিস্ট্রেট (Judicial) নাও হন তবু সেই সাক্ষ্য গ্রহণযোগ্য হতে পারে। সংশ্লিষ্ট যেকোনো ব্যক্তি, পুলিশ, ডাক্তার এই সাক্ষ্য গ্রহণ করতে পারেন অবস্থার প্রেক্ষিতে। মৃত্যুকালীন জবানবন্দী কোনো বিশেষ ব্যক্তিকেই নথিবদ্ধ করতে হবে এমন কোনো বাঁধাধরা নিয়ম ভারতীয় সাক্ষ্য আইনে নেই।

মূল্য ও গুরুত্ব
---------------

মৃত্যুকালীন জবানবন্দী আদালতে শপথনামাপূর্বক নেওয়া হয় না বা তার প্রতি-পরীক্ষা (Cross Examination) ও করার সুযোগ থাকে না। কিন্তু এই সাক্ষ্য 'অন্যের শোনা সাক্ষ্য' (Hearsay Evidence) হিসেবে ব্যতিক্রমীভাবে গ্রহণযোগ্য হতে পারে আদালতের বিবেচনায়। জবানবন্দীর বিশ্বাসযোগ্যতা, প্রাসঙ্গিক পরিস্থিতি বিচার করে আদালত যদি মনে করেন তবে এই সাক্ষ্যের ভিত্তিতে অপরাধীকে দোষী সাব্যস্তও করতে পারেন।

তথ্যসূত্র
---------

1. ↑  "Dying Declaration"। LSI। ২৮ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ 19.01.2017।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
2. ↑  মেজর ক্রিমিনাল এক্টস (২০১৪)। *ভারতীয় সাক্ষ্য আইন*। কলকাতা: ল'ম্যান পাবলিশিং হাউস। পৃষ্ঠা ৫৮ (৩)।
**মৃগেল** বা **মিড়কা** বা **সির্হিনাস মৃগালা** (বৈজ্ঞানিক নাম: ***Cirrhinus cirrhosus***) হচ্ছে **Cyprinidae** পরিবারের *Cirrhinus* গণের মিষ্টি জলের কার্প জাতীয় মাছ।

বর্ণনা
------

এদের দেহ লম্বা এবং গভীরতা মাথার দৈর্ঘ্যর তুলনায় বেশি। এই জাতের মাছ কাতলা এবং রুই মাছের মত।এদের দেহ সাইক্লয়েড আঁশের দ্বারা আবৃত থাকে। এদের মাথায় কোনো আঁশ থাকে না। এদের মুখ বড় হয়। বুকের পাখনা মাথার থেকে ছোটো হয়, পায়ুর পাখনা লেজের পাখনার থেকে বেশী প্রসারিত হয় না।সাধারণত এই মাছের পিছেনর দিকের রঙ গাড় ধূসর হয়, আর পাশের দিকে ও পেটের রঙ হয় রুপালি। এদের মুখের চোয়ালে কোনো দাঁত থাকে না।

বিস্তৃতি
--------

মৃগেল মাছের উৎপত্তিস্থল দক্ষিণ এশিয়া । এই মাছ বাংলাদেশ, ভারত, পাকিস্তান মায়ানমার, নেপাল,লাওস এ পাওয়া যায়।

ভারত ও অন্যান্য দেশে এদের বিস্তার প্রচুর।

চাষ পদ্ধতি
----------

মৃগেল মাছ পানির নিচের স্তরের খাবার খায়।যার ফলে এ মাছ পানির উপরের স্তরের মাছ কাতল এবং মধ্য স্তরের রুইমাছের সাথে খুব সহজেই চাষ করা যায়। এর ফলে খাবারের খরচ কম হয়। সাধারণত এরা ১-২ কেজি ওজনের হয়। কিন্ত সর্বোচ্চ এরা ১৩-১৪ কেজি পযন্ত হতে পারে।

খাদ্য
-----

পানির নিচের স্তরের মাছ হওয়ায় এরা পানির নিচের কীটপতঙ্গ, শামুক ঝিনুক, শেওলা,ক্ষুদ্র ক্ষুদ্র উদ্ভিদ ও প্রাণীকণা খেয়ে থাকে।তবে পুকুরে চাষের ক্ষেত্রে মৃগেল মাছকে আলাদা সম্পূরক খাবার দিতে হয়। ঠিকমতো সম্পূরক খাবার দিলে মাছ ৬ মাসের ভিতরে খাওয়ার ও বিক্রির উপযোগী হয়ে যায়।

আরও দেখুন
---------

* বাংলাদেশের মাছের তালিকা
* বাংলাদেশের স্বাদুপানির মাছের তালিকা
* বাংলাদেশের সংরক্ষিত মাছের তালিকা

তথ্যসূত্র
---------

1. ↑  "*Cirrhinus cirrhosus*"। *বিপদগ্রস্ত প্রজাতির আইইউসিএন লাল তালিকা। সংস্করণ 2012.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১১। সংগ্রহের তারিখ ৯ মে ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  The cultured mrigal carp has been cited as *Cirrhinus mrigala* and is so still treated by FAO, whereas sources such as FishBase, IUCN Red List and Eschmeyer's Catalog of Fishes now consider *C. cirrhosus* and *C. mrigala* as distinct species
3. ↑  লতিফা, গুলশান আরা (অক্টোবর ২০০৯)। "স্বাদুপানির মাছ"। আহমেদ, জিয়া উদ্দিন; আবু তৈয়ব, আবু আহমদ; হুমায়ুন কবির, সৈয়দ মোহাম্মদ; আহমাদ, মোনাওয়ার। *বাংলাদেশ উদ্ভিদ ও প্রাণী জ্ঞানকোষ*। **২৩** (১ সংস্করণ)। ঢাকা: বাংলাদেশ এশিয়াটিক সোসাইটি। পৃষ্ঠা ৬২–৬৩। আইএসবিএন 984-30000-0286-0 `|আইএসবিএন=` এর মান পরীক্ষা করুন: invalid prefix (সাহায্য)।
**কার্লোস তোমাস উইলসন** (স্পেনীয়: Carlos Tomás Wilson, স্পেনীয় উচ্চারণ: [kˈaɾlos tomˈas wˈilson]; ১৮৮৯ – ১৯ সেপ্টেম্বর ১৯৫২) একজন আর্জেন্টিনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় সান ইসিদ্রো এবং আর্জেন্টিনা জাতীয় দলের হয়ে গোলরক্ষক হিসেবে খেলেছিলেন।

উইলসন ১৯০৭ সালে আর্জেন্টিনার হয়ে আন্তর্জাতিক পর্যায়ে অভিষেক করেছিলেন; আর্জেন্টিনার জার্সি গায়ে ১৯১৬ সাল পর্যন্ত তিনি সর্বমোট ২৭ ম্যাচে অংশগ্রহণ করেছিলেন। তিনি আর্জেন্টিনার হয়ে সর্বমোট একটি দক্ষিণ আমেরিকান চ্যাম্পিয়নশিপে (১৯১৬) অংশগ্রহণ করেছিলেন, যেখানে তিনি রানার-আপ হয়েছিলেন।

আন্তর্জাতিক ফুটবল
-----------------

উইলসন কোপা আমেরিকার (তৎকালীন দক্ষিণ আমেরিকান চ্যাম্পিয়নশিপ) প্রথম আসর ১৯১৬ দক্ষিণ আমেরিকান চ্যাম্পিয়নশিপে আর্জেন্টিনার জাতীয় দলের প্রতিনিধিত্ব করেছিলেন।

ব্যক্তিগত জীবন
--------------

কার্লোস তোমাস উইলসন ১৮৮৯ সালে আর্জেন্টিনার রোসারিওতে জন্মগ্রহণ করেছিলেন এবং সেখানেই তার শৈশব অতিবাহিত করেছিলেন। ১৯৫২ সালের ১৯শে সেপ্টেম্বর তারিখে, আর্জেন্টিনায় তিনি মৃত্যুবরণ করেছেন।

পরিসংখ্যান
----------

### আন্তর্জাতিক

| দল | সাল | ম্যাচ | গোল |
| --- | --- | --- | --- |
| আর্জেন্টিনা | ১৯০৭ | ১ | ০ |
| ১৯০৮ | ৩ | ০ |
| ১৯০৯ | ৩ | ০ |
| ১৯১০ | ৪ | ০ |
| ১৯১১ | ৬ | ০ |
| ১৯১২ | ৪ | ০ |
| ১৯১৩ | ৪ | ০ |
| ১৯১৪ | ১ | ০ |
| ১৯১৬ | ১ | ০ |
| সর্বমোট | ২৭ | ০ |

তথ্যসূত্র
---------

1. ↑  "South American Championship 1916" [দক্ষিণ আমেরিকান চ্যাম্পিয়নশিপ ১৯১৬]। *RSSSF* (ইংরেজি ভাষায়)। ৮ সেপ্টেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।
2. ↑  "Argentina - Squad" [আর্জেন্টিনা - দল]। *worldfootball.net* (ইংরেজি ভাষায়)। ১৯ ডিসেম্বর ২০২২। ১৯ ডিসেম্বর ২০২২ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০২২।

বহিঃসংযোগ
---------

* ট্রান্সফারমার্কেটে কার্লোস তোমাস উইলসন (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে কার্লোস তোমাস উইলসন (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে কার্লোস তোমাস উইলসন (ইংরেজি) উইকিউপাত্তে এটি সম্পাদনা করুন
রোল-অন ডিওডোরেন্ট রেক্সোনা "ডিগ্রি" ব্র্যান্ড
**দুর্গন্ধনাশক** (ইংরেজি: deodorant) হল এমন একটি পদার্থ যা শরীরে ব্যাকটেরিয়াজনিত ঘাম বা যোনি স্রাবের কারণে শরীরের গন্ধ প্রতিরোধ বা মুখোশের জন্য প্রয়োগ করা হয়, উদাহরণস্বরূপ বগল, কুঁচকি বা পায়ে। দুর্গন্ধনাশক পদার্থের একটি উপশ্রেণী, যাকে **ঘামনাশক** বলা হয়, সাধারণত ঘামের গ্রন্থিগুলিকে আটকিয়ে ঘাম হওয়া প্রতিরোধ করে। এগুলি শরীরের বিভিন্ন অংশে ব্যবহার করা হয়, যে কোনও জায়গায় যেখানে ঘাম অসুবিধাজনক বা অনিরাপদ, কারণ অবাঞ্ছিত ঘাম আরাম, দৃষ্টিশক্তি এবং কোন কিছু ধরার ক্ষেত্রে হস্তক্ষেপ করতে পারে। অন্যান্য ধরনের দুর্গন্ধনাশক ঘামের অনুমতি দেয় কিন্তু ঘামে ব্যাকটেরিয়ার প্রভাব প্রতিরোধ করে, যেহেতু মানুষের ঘাম শুধুমাত্র তখনই লক্ষণীয় গন্ধ থাকে যখন এটি ব্যাকটেরিয়া দ্বারা পচে যায়।

মার্কিন যুক্তরাষ্ট্রে, ফুড অ্যান্ড ড্রাগ অ্যাডমিনিস্ট্রেশন বেশিরভাগ দুর্গন্ধনাশককে প্রসাধনী হিসাবে শ্রেণীবদ্ধ করে এবং নিয়ন্ত্রন করে, তবে ঘামনাশককে ওভার-দ্য-কাউন্টার ড্রাগ হিসাবে শ্রেণীবদ্ধ করে। 

প্রথম বাণিজ্যিক দুর্গন্ধনাশক, মম, ঊনবিংশ শতাব্দীর শেষের দিকে ফিলাডেলফিয়া, পেনসিলভানিয়ার একজন উদ্ভাবক এডনা মারফির দ্বারা প্রবর্তন এবং পেটেন্ট করা হয়েছিল।  পণ্যটি মার্কিন যুক্তরাষ্ট্রের বাজার থেকে সংক্ষিপ্তভাবে প্রত্যাহার করা হয়েছিল।  ২৮ জানুয়ারী, ১৯৪১ সালে জুলস মন্টেনিয়ার দ্বারা ঘামনাশকের আধুনিক ফর্মুলেশন পেটেন্ট করা হয়েছিল এই ফর্মুলেশনটি প্রথম "স্টপেট" দুর্গন্ধনাশক স্প্রেতে পাওয়া যায়, যাকে *টাইম* ম্যাগাজিন "১৯৫০-এর দশকের প্রথম দিকের সবচেয়ে বেশি বিক্রিত দুর্গন্ধনাশক" বলে অভিহিত করে। 

অ্যালুমিনিয়াম যৌগগুলির সাথে দুর্গন্ধনাশকের ব্যবহার স্তন ক্যান্সারের সাথে যুক্ত বলে সন্দেহ করা হয়েছে, তবে গবেষণায় এমন কোনও সংযোগ প্রমাণিত হয়নি।

সাধারণভাবে
----------

আরো দেখুন
---------

* বায়ু বিশুদ্ধিকারক
* অ্যালুমিনিয়াম ক্লোরোহাইড্রেট
* পারফিউম

তথ্যসূত্র
---------

1. ↑  Cosmetics Q&A: "Personal Care Products". U.S. Food and Drug Administration.
2. 1 2  Joey Green (২০০৪)। "The Apothecary: Elixiers, Remedies, and Tonics"। *Joey Green's Incredible Country Store: Potions, Notions and Elixirs of the Past--and How to Make Them Today* (1 সংস্করণ)। Rodale Books। পৃষ্ঠা 356। আইএসবিএন 978-1-57954-848-3।
3. ↑  "Corporations: Scalping the Competition"। *Time magazine*। জুলাই ১২, ১৯৬৩। এপ্রিল ১৪, ২০০৮ তারিখে মূল থেকে আর্কাইভ করা।
4. ↑  Gorski D (অক্টোবর ৬, ২০১৪)। "Breast cancer myths: No, antiperspirants do not cause breast cancer"। *Science-Based Medicine*।
5. ↑  Namer M, Luporsi E, Gligorov J, Lokiec F, Spielmann M (সেপ্টেম্বর ২০০৮)। "L'utilisation de déodorants/antitranspirants ne constitue pas un risque de cancer du sein" (Comprehensive literature review) (ফরাসি ভাষায়): 871–80। ডিওআই:10.1684/bdc.2008.0679। পিএমআইডি 18829420।

বহিঃসংযোগ
---------

* অ্যান্টিপারস্পারেন্টস/ডিওডোরেন্টস এবং স্তন ক্যান্সার
এই নিবন্ধটি জেলা সম্পর্কে। জেলার সদর দপ্তর জন্য দুর্গ দেখুন।

**দুর্গ জেলা** ভারতের ছত্তিসগড়ের একটি জেলা। জেলা সদর হ'ল দুর্গ। জেলাটির আয়তন ২,২৩৮ বর্গ কিলোমিটার। ২০১১ সালের হিসাবে এটি ছত্তিশগড়ের দ্বিতীয় জনবহুল জেলা (১৮টির মধ্যে),রায়পুর এর পরেই। 

জেলাটিতে দুটি গুরুত্বপূর্ণ ধর্মীয় স্থান রয়েছে। হিন্দুদের মন্দির, গঙ্গা মালিয়াত ঝালমালা, জৈনদের নাগপুরায় (দুর্গের নিকটবর্তী) উবাসাগগ্রহম পার্শ্ব তীর্থ, যা সমগ্র ভারত থেকে তীর্থযাত্রীদের আকর্ষণ করে। ল্যাংগুরভীর মন্দিরটি একমাত্র ও অদ্বিতীয় হিন্দু মন্দির, যা দুর্গে অবস্থিত ভারতের ল্যাংগুরভীর ভক্তদের উপাসনালয়।

ভিলাই শহরে ভিলাই ইস্পাত কারখানা রয়েছে। এখন দুর্গকে তিনটি প্রধান জেলা দুর্গ, বালোদ এবং বেমতারা নামে বিভক্ত করা হয়েছে।

ভূগোল
-----

নিম্নলিখিত জেলাগুলি ঘিরে দুর্গ:

১. বেমেতারা উত্তরে

২. বালোদ দক্ষিণে

৩. রায়পুর পূর্বে।

৪. ধমতারি দক্ষিণ পূর্ব দিকে

৫. রাজনন্দগাঁও পশ্চিমে

স্থানীয় সংস্থা:

### পৌর কর্পোরেশন

* দুর্গ
* ভিলাই
* ভিলাই চরোদা
* রিসালি

### পৌরসভা

* জামুল
* অহিওয়ারা
* কুমুহারী

### নগর পঞ্চায়েত

* পাটান
* ধমধা
* উটাই

### শহরগুলি

* দুর্গ
* ভিলাই

### নগর

* আনদা
* ধমধা
* জামুল
* কুমুহারী
* মহামায়া
* পাটান

জনসংখ্যার উপাত্ত
----------------

২০১১ সালের আদমশুমারি অনুযায়ী দুর্গ জেলার জনসংখ্যা ৩,৩৪৩,৮৭২, উরুগুয়ের জনসংখ্যার মোটামুটি সমান  বা মার্কিন যুক্তরাষ্ট্রের অঙ্গরাজ্য কানেটিকাটের সমান। এটিকে ভারতের ৬৪০ টি স্থানের মধ্যে ১০০ তম। জেলার জনসংখ্যার ঘনত্ব ৩৯১ জন প্রতি বর্গকিলোমিটার (১,০১০ জন/বর্গমাইল)।  এর জনসংখ্যা বৃদ্ধির হার ২০০১-২০১১-এর দশকে ছিল ১৮.৯৫%। দুর্গ জেলায় প্রতি এক হাজার পুরুষের বিপরীতে ৯৮৮ জনমহিলা এবং সাক্ষরতার হার ৭৯.৬৯%।

তথ্যসূত্র
---------

1. 1 2 3 4  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
2. ↑  US Directorate of Intelligence। "Country Comparison:Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Uruguay 3,308,535 July 2011 est.
**ফিলিপাইনের জাতীয় বিজ্ঞানী**, ইংরেজিতে সংক্ষেপে **ONS** (Filipino: ***Pambansang Alagad ng Agham ng Pilipinas***) বা **অর্ডার অব ন্যাশনাল সায়েন্টিস্ট** ফিলিপাইন সরকার কর্তৃক প্রদত্ত দেশটির বিজ্ঞানীদের সর্বোচ্চ সম্মাননা। প্রতি বছর দেশটির রাষ্ট্রপতি বিজ্ঞান ও গবেষণায় উল্লেখযোগ্য অবদান রাখার জন্য এই সম্মাননা প্রদান করেন।

১৯৭৬ সালের ১৬ই ডিসেম্বর দেশটির রাষ্ট্রপতি ফের্দিনান্দ মারকোস রাষ্ট্রপতির আদেশ নং ১০০৩ এবং ১০০৩-এ ঘোষণা করেন। এই ঘোষণা একই সাথে ফিলিপাইনের জাতীয় বিজ্ঞান ও প্রযুক্তি একাডেমির সূচনা করে। আইনি ব্যাপারে স্বচ্ছতা রাখার জন্য বিজ্ঞানীর সংজ্ঞায় একজন ব্যক্তিকে *বিজ্ঞানী* মর্যাদা পেতে হলে *বিজ্ঞানের অন্তত একটি বিষয়ে ডক্টরাল সম্মাননার অধিকারী* হতে হবে এবং *প্রায়োগিক বিজ্ঞান ক্ষেত্রে নিজের উদ্ভাবনী ও নিজস্ব গবেষণার উল্লেখযোগ্য চিহ্ন* রাখতে হবে। এই সংজ্ঞায় কৃষি, প্রকৌশল এবং চিকিৎসাবিজ্ঞানের পাশাপাশি গণিত ও সামাজিক বিজ্ঞানকেও বিজ্ঞান ও প্রযুক্তির জার্নালে বৈজ্ঞানিক প্রকাশনা থাকা স্বাপেক্ষে স্বীকৃতি দেয়া হয়েছে। ২০০৩ সালে এই সম্মাননাকে **জাতীয় বিজ্ঞানী** সম্মাননা বা **অর্ডার অব ন্যাশনাল সায়েন্টিস্ট** নামকরণ করা হয়।

মনোনয়ন ও বাছাই
---------------

ফিলিপাইনের জাতীয় বিজ্ঞান ও প্রযুক্তি একাডেমি প্রতিবছর সর্বোচ্চ ১০ জন ফিলিপাইনের বিজ্ঞানীর নাম "জাতীয় বিজ্ঞানী" সম্মাননার মনোনীত করে। এই মনোনীত নামের তালিকা দেশটির রাষ্ট্রপতির কাছে দেয়া হয়। দেশটির রাষ্ট্রপতি "বিজ্ঞান ও প্রযুক্তি খাতে একক বা দলগতভাবে উল্লেখযোগ্য অবদানের জন্য" এক বা একাধিক বিজ্ঞানীকে এই সম্মাননার জন্য বাছাই করেন।

সুযোগ সুবিধা
------------

"**জাতীয় বিজ্ঞানী**" সম্মাননাপ্রাপ্ত বিজ্ঞানীরা দেশটিতে এই সম্মাননার পাশাপাশি জাতীয় একাডেমি কর্তৃক নির্ধারিত আর্থিক সাহায্যও পান। এছাড়াও, সম্মাননা প্রাপ্ত বিজ্ঞানীরা প্রতিমাসে অবসরভাতা, হাসপাতাল ও চিকিৎসা সংক্রান্ত সুবিধাসহ জাতীয় পর্যায়ের বিভিন্ন কাজে সরাসরি যোগ দেয়ার ক্ষেত্রে সুবিধা ভোগ করেন। সম্মাননাপ্রাপ্ত বিজ্ঞানীরা আইনানুসারে মৃত্যু পরবর্তী শেষকৃত্য়ের অনুষ্ঠানে দেশটির সামরিক বাহিনী কর্তৃক বিশেষ রাষ্ট্রীয় সম্মাননা পান। মূলত এই *"জাতীয় বিজ্ঞানী"* সম্মাননা দেশটির বিজ্ঞানীদের জাতীয় নায়ক স্বরূপ মর্যাদা দেয়।

পদক বিজয়ী
----------

১৯৭৮ সাল থেকে মোট ৪১ জন নারী ও পুরুষ বিজ্ঞানী এই সম্মাননা অর্জন করেছেন। এখন পর্যন্ত ফিলিপাইনের জাতীয় বিজ্ঞানীদের মাঝে ১৭ জন জীবিত আছেন। সাম্প্রতিককালে মৃত্যুবরণ করা জাতীয় বিজ্ঞানীদের শেষকৃত্যে সামরিক বাহিনী কর্তৃক বিশেষ সম্মাননা প্রদান করা হয়। ফিলিপাইনের জাতীয় বিজ্ঞানী সম্মাননায় অভিষিক্ত চিকিৎসাবিদ ফে দেল মুন্ডো আন্তর্জাতিক পদক রামোন ম্যাগসেসে পুরস্কারও অর্জন করেছেন।

তথ্যসূত্র
---------

1. ↑  Section 2, Pres.
2. ↑  Executive Order No. 236, s. 2003  ওয়েব্যাক মেশিনে আর্কাইভকৃত ৮ সেপ্টেম্বর ২০১৩ তারিখে Official Gazette of the Republic of the Philippines.
3. ↑  Section 8, Pres.
4. ↑  Section 3, Executive Order No. 131 (26 October 1993)
5. ↑  First Whereas Clause, Executive Order No. 131 (26 October 1993)
6. ↑  Sabillo, Kristine Angelli (আগস্ট ১২, ২০১৪)। "Who are the 4 new National Scientists of PH"। সংগ্রহের তারিখ আগস্ট ২৫, ২০১৪।

গ্রন্থতালিকা
------------

* *National Scientists of the Philippines (1978–1998)*। Pasig City, Philippines: Anvil Publishing, Inc.। ২০০০। আইএসবিএন 978-9712709326।

বহিঃসংযোগ
---------

* জাতীয় বিজ্ঞানী সম্মাননার সরকারি ঘোষণাপত্র  ওয়েব্যাক মেশিনে আর্কাইভকৃত ২৯ ডিসেম্বর ২০১৫ তারিখে
সরলি উপত্যকা
**কুরুং কুমে জেলা** (Pron:/kʊˈɹʌŋ kʊˈmi) ভারতের উত্তরপূর্বাঞ্চলীয় রাজ্য অরুণাচল প্রদেশের ১৭ টি জেলার মধ্যে একটি, যার জেলা সদর হচ্ছে কোলরিং।

নামের উৎপত্তি
-------------

এই জেলাটির নাম জেলার উপর দিয়ে প্রবাহি দুই প্রধান নদী কুরুং এবং কুমে থেকে উদ্ভূত হয়েছে। পৌরাণিক মতে, কুরুং এবং কুমে নদী দুই বোন ছিলেন। বিয়ের সময় কুরুং পিতার অনুমতিতে পালিয়ে বিয়ে করেন এবং অন্য়দিকে কুমে পিতার মতানুসারে বিয়ে করেন। এতে পিতা ক্রুদ্ধ হয়ে কুরুং-এর উপর চিৎকার করেন ও  ছাই ছুড়ে ফেলেন, ফলে কুরুংদৌরাত্ম্যপূর্ণ হুঙ্কারে প্রবাহিত হন এবং অন্য়দিকে কুমের  প্রবহমাণ নীরবে এবং স্পষ্ট ।

ইতিহাস
------

অঞ্চল বর্তমান জেলা দখল করে
১৯১৪ সনে উত্তর-পূর্ব সীমান্ত এলাকার অংশ হয়ে ওঠে। ১৯৫৪ সনে এটা সুবানসিড়ি সীমান্ত বিভাগের অংশ হয়ে ওঠে, যা পরবর্তীতে নিম্ন সুবনসিরি জেলাতে নামকরণ করা হয়। ১ এপ্রিল ২০০১ খ্রিষ্টাব্দে নিম্ন সুবনসিরি জেলাকে দ্বিখণ্ডিত করে এই জেলাটি তৈরি করা হয়।

বিভাগসমূহ
---------

এই জেলায় চারটি অরুণাচল প্রদেশ বিধানসভা কেন্দ্র রয়েছে যথাঃ(১)পলিন, (২) ন্যাপিন, (৩) তালি ও (৪) কোলোরিয়াং। এগুলো অরুণাচল পূর্ব লোকসভা কেন্দ্রের অংশ।

জনপরিসংখ্য়ান
-------------

ভারতীয় আদমশুমারি ২০১১ মতে  কুরুং কুমে জেলার মোট জনসংখ্যা ৮৯,৭১৭, প্রায় সিসিলি দেশের সমতুল্য. জনসংখ্য়ার ভিত্তিতে এটির স্থান ভারতবর্ষে ৬১৭তম (৬৪০ -এর মধ্য়ে)   এখানে জনবসতির ঘনত্ব প্রতি বর্গ কিলোমিটারে প্রায় ১৫ জন (৩৯ প্রতি বর্গমাইল)।  ২০০১ থেকে ২০১১ অর্থাত এক দশকে জেলাটিতে মোট জনসংখ্যা বৃদ্ধির হার ১১১.০১ শতাংশ। কুরুং কুমে জেলাতে, প্রতি ১০০০ পুরুষে ১০২৯ মহিলা লিঙ্গ অনুপাত রয়েছে এবং সাক্ষরতার হার ৫০.৬৭%। ভৌগোলিক অঞ্চল এবং মানুষদের জনসংখ্যার দিক থেকে কুরুং কুমে জেলার ন্যাপিন চক্রের অধীনস্থ হিয়া গ্রাম বৃহত্তম গ্রাম ।

তথ্য়সূত্র
----------

1. 1 2 3  "District Census 2011"। Census2011.co.in।
2. ↑  Law, Gwillim (২৫ সেপ্টেম্বর ২০১১)। "Districts of India"। *Statoids*। সংগ্রহের তারিখ ২০১১-১০-১১।
3. ↑  "Assembly Constituencies allocation w.r.t District and Parliamentary Constituencies"। Chief Electoral Officer, Arunachal Pradesh website। ১৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১১।
4. 1 2 3 4 5 6  "District Census 2011"। Census2011.co.in। ২০১১। সংগ্রহের তারিখ ২০১১-০৯-৩০।
5. ↑  US Directorate of Intelligence। "Country Comparison: Population"। ২০১১-০৯-২৭ তারিখে মূল থেকে আর্কাইভ করা। সংগ্রহের তারিখ ২০১১-১০-০১। Seychelles 89,188 July 2011 est.

বহিঃসংযোগ
---------

* কুরুং কুমে জেলার ওয়েবসাইট
**শান্তি মাস্কে** নেপালি: शान्ति मास्के; ১৯২৮–২০১১) ছিলেন একজন নেপালি অভিনেত্রী যিনি ৫০ টিরও বেশি ছায়াছবিতে অভিনয় করেছিলেন। তিনি নেপালি চলচ্চিত্র জগতের প্রথম দিককার অভিনয়শিল্পীদের একজন।

তিনি গোর্খা দক্ষিণ বাহু সম্মাননা পেয়েছিলেন যা নেপাল সাম্রাজ্য কর্তৃক প্রদত্ত দ্বিতীয় সর্বোচ্চ পুরস্কার।

তার অভিনীত উল্লেখযোগ্য ছায়াছবির মধ্যে রয়েছে জীবন রেখা, সিঁদুর, কাঁচি, কে ঘর কে দের, সন্তান এবং কস্তুরি প্রভৃতি। ১৯৫১ সালে তিনি গণতন্ত্রের লড়াইয়ে অংশ নিয়েছিলেন। চলচ্চিত্রজীবন শুরু করার আগে তিনি একজন গায়িকা এবং মঞ্চ অভিনয়শিল্পী ছিলেন।

ব্যক্তিগত জীবন
--------------

শান্তি মাস্কে ১৯২৮ সালে নেপালের গোর্খা জেলার তিনপিপলে জন্মগ্রহণ করেছিলেন। তিনি ১৯৫৪-৫৫ সালে তৃতীয় স্ত্রী হিসাবে বীর বাহাদুর মাস্কের সাথে বিবাহবন্ধনে আবদ্ধ হয়েছিলেন।

১৯৮৯ সালে *সন্তান* চলচ্চিত্রের শুটিং চলাকালীন তিনি নারায়ণী সেতু থেকে লাফিয়ে পড়ে আহত হয়েছিলেন। এই ঘটনার পরে তাঁর শরীরে একটি পেসমেকার বসাতে হয়েছিল।

তিনি ললিতপুরে নাতনী লতিকার সাথে থাকতেন। ২০১১ সালের ১৮ই জানুয়ারি ৮৩ বছর বয়সে হৃদরোগজনিত জটিলতায় তিনি সেখানেই মৃত্যুবরণ করেছিলেন।

পুরস্কার ও সম্মাননা
-------------------

* গোর্খা দক্ষিণ বাহু
* জাতীয় চলচ্চিত্রশিল্পী সমিতি আজীবন সম্মাননা পুরস্কার
* প্রথম বার্ষিক ডাবর আমলা মোশন পিকচার পুরস্কারে আজীবন সম্মাননা (২০০৪)
* *উর্বশী* পুরস্কার
* সর্বোতকৃষ্ণ চলচ্চিত্র অভিনেত্রী পুরস্কার
* চরিত্র অভিনেত্রী পুরস্কার

তথ্যসূত্র
---------

1. 1 2 3  "Shanti Maskey passes away at 83"। *My Republica*।
2. 1 2 3  "शान्ति र हीरादेवी रहेनन्"। *www.kantipurdaily.com*। [*স্থায়ীভাবে অকার্যকর সংযোগ*]
3. ↑  "मनमोहन अधिकारीदेखि निर्मल लामासम्मले गरेका थिए आँखादान"।
4. ↑  "Nepal Yearbook"। Institute for Integrated Development Studies। জুলাই ২৬, ২০০৪ – Google Books-এর মাধ্যমে।
5. ↑  "Motion Picture Award today"। *The Himalayan Times*। জানুয়ারি ৯, ২০০৪।
ফিলিপাইনের জাতীয় পতাকা। পতাকার অনুপাত: ১:২
ফিলিপাইনের জাতীয় পতাকা নকশা প্রণয়ন করেন এমিলিও আগুইনালদো। মারসেলা দি আগন্সিল্লো, তার কন্যা লরেঞ্জা, এবং দোনা দেলফিনা হারবোসা দি নাতিভিদাদ প্রথম পতাকাটি তৈরি করেন হং কং এ।ফিলিপাইনের জাতীয় পতাকায় আটটি রশ্মি বিশিষ্ট সূর্য, এবং ৩টি তারকা রয়েছে। এগুলি সব সোনালি বর্ণের, এবং একটি সাদা সমবাহু ত্রিভুজের কেন্দ্রে অবস্থিত। ত্রিভুজটি পতাকার খুটির পাশে অবস্থিত। পতাকার বাকি অংশের উপরের দিকটি নীল, এবং নিচের দিকটি লাল। পতাকার অনুপাত হল ১:২।

This is a depiction of the original flag of the Philippines as it was conceived by Gen. Emilio Aguinaldo. The blue was of a lighter shade than the currently mandated royal blue, the sun had many more rays although it still had eight points, and it has a mythical face.
১৮৯৮ সালের ১২ই জুন তারিখের ফিলিপাইনের স্বাধীনতার ঘোষণা অনুসারে পতাকার সাদা ত্রিভূজটি কাতিপুনান এর প্রতীক, যা ফিলিপাইনের মানুষদের বিপ্লবে উদ্বুদ্ধ করেছিলো। তিনটি তারকা দেশটির তিনটি দ্বীপপুঞ্জ - লুজন, ভিস্যাস, ও মিন্দানাও - এর প্রতীক (অবশ্য ফিলিপাইনের স্বাধীনতার মূল ঘোষণার সময় একটি তারকা ভিস্যাসের বদলে পানায় দ্বীপের প্রতীক হিসাবে গণ্য ছিলো)। এই তিনটি তারকা দেশের বিভিন্ন জনগোষ্ঠী ও ধর্মের মানুষের একতাকে নির্দেশ করছে।

সূর্যটির আটটি রশ্মি প্রথম ৮টি প্রদেশ - ম্যানিলা, চাভিত, বুলাকান, পাম্পাঙ্গা, নুয়েভা এসিয়া, তারলাক, লাগুনা, এবং বাতাঙ্গাস কে নির্দেশ করছে। এই ৮টি প্রদেশ স্পেনীয় ঔপনিবেশিক শাসনের বিরুদ্ধে যুদ্ধ ঘোষণা করেছিলো।

| * দে
* স
ফিলিপাইনের বিভিন্ন বিষয়ের নিবন্ধসমূহ |
| --- |
| ইতিহাস  •  প্রশাসনিক অঞ্চল  •  ভূগোল  •  অর্থনীতি  •  রাজনীতি  •  বৈদেশিক সম্পর্ক  •  সরকার ব্যবস্থা  •  জনপরিসংখ্যান  •  সংস্কৃতি  •  পরিবহন ব্যবস্থা  •  পর্যটন  •  সামরিক বাহিনী  •  ভাষা  •  ধর্মবিশ্বাস  •  বর্ষপঞ্জী  •  সংবাদপত্র  •  বিশ্ববিদ্যালয়সমূহ  •  জাতীয় পতাকা  •  জাতীয় সঙ্গীত  •  নগর  •  শিল্পকলা  •  খেলাধুলা  •  শিক্ষাব্যবস্থা  •  জাতীয় প্রতীক  •  সাহিত্য  •  জাতীয় দিবস |

| * দে
* স
এশিয়ার রাষ্ট্র ও নির্ভরশীল অঞ্চলসমূহ |
| --- |
| সার্বভৌম রাষ্ট্র | 
* আজারবাইজান
* আফগানিস্তান
* আর্মেনিয়া
* ইন্দোনেশিয়া
* ইরাক
* ইরান
* ইসরায়েল
* ইয়েমেন
* উজবেকিস্তান
* উত্তর কোরিয়া
* ওমান
* কম্বোডিয়া
* কাজাখস্তান
* কাতার
* কিরগিজস্তান
* কুয়েত
* গণচীন
* জাপান
* জর্জিয়া
* জর্দান
* তাজিকিস্তান
* তুরস্ক
* তুর্কমেনিস্তান
* থাইল্যান্ড
* দক্ষিণ কোরিয়া
* নেপাল
* পাকিস্তান
* প্রজাতন্ত্রী চীন
* পূর্ব তিমুর
* ফিলিপাইন
* বাহরাইন
* বাংলাদেশ
* ব্রুনাই
* ভারত
* ভিয়েতনাম
* ভুটান
* মঙ্গোলিয়া
* মালদ্বীপ
* মালয়েশিয়া
* মিয়ানমার
* মিশর
* রাশিয়া
* লাওস
* লেবানন
* শ্রীলঙ্কা
* সাইপ্রাস
* সিঙ্গাপুর
* সিরিয়া
* সৌদি আরব
* সংযুক্ত আরব আমিরাত

 |  |
| সীমিত স্বীকৃতিপ্রাপ্ত রাষ্ট্র | 
* আবখাজিয়া
* প্রজাতন্ত্রী চীন (তাইওয়ান)
* আর্টসখ
* তুর্কী উত্তর সাইপ্রাস প্রজাতন্ত্র
* ফিলিস্তিন
* দক্ষিণ অসেটিয়া

 |
| নির্ভরশীল অঞ্চল এবং  বিশেষ এলাকা | 

|  |  |
| --- | --- |
| অস্ট্রেলিয়া | 
* ক্রিসমাস দ্বীপ
* কোকোস (কিলিং) দ্বীপপুঞ্জ

 |
| চীন (গণপ্রজাতন্ত্রী) | 
* হংকং
* মাকাও

 |
| যুক্তরাষ্ট্র | 
* আক্রোটিরি এবং ডেকিলিয়া
* ব্রিটিশ ভারত মহাসাগরীয় এলাকা

 |

 |
প্রাচীন কালের ভাস্কর্য
**চিত্রলেখা উদ্যান** (ইংরেজি: Col Park) অসমের তেজপুর নগরের ঐতিহাসিক উদ্যান। পূর্বে এই উদ্যানটির নাম ছিল কল পার্ক ।এই উদ্যানটি বানরাজা ও হরিহর যুদ্ধের কীর্তিচিহ্নে ভরপুর। চিত্রলেখা উদ্যানকে তেজপুরের জাদুঘর বা সংগ্রহালয় বলা যেতে পারে।

ইতিহাস
------

১৯০৬ সনে শোনিতপুর জেলার উপায়ুক্ত এচ.ডব্লিউ.জি কল তেজপুরের বিভিন্ন স্থান থেকে প্রাচীন মনোহর ভাস্কর্য পাথর সংগ্রহ করে একটি উদ্যান নির্মাণ করার প্রচেষ্টা করেছিলেন। প্রথম অবস্থায় উদ্যানের জমি জনৈক কালিপদ সেন নামক একজন ব্যক্তির ছিল। ৫০০ টাকার বিনিময়ে তেজপুর পৌরসভা জমিটি ক্রয় করেন ও এখানে খনন করে পাওয়া ঐতিহাসিক ভাস্কর্য শিলা সুসজ্জিত করে উদ্যানের রুপ দেয়। কলের মৃত্যুর পর এফ.ডব্লিউ.টঙে উদ্যানের কার্য সম্পূর্ণ করেন ও কলের স্মৃতিতে উদ্যানটির নাম রাখা হয় কল পার্ক। পরবর্তী সময়ে পার্কটি চিত্রলেখা উদ্যান নামে নামকরণ করা হয়। উদ্যানে থাকা ভাস্কর্য শিলাগুলি বানরাজার সময়ের বলে অনুমান করা হয় ও কিছুসংখ্যক লোক শিলাগুলি সালস্তম্ভ দিনের বলে অনুমান করেন। 

চিত্রলেখা উদ্যানে একটি যুদ্ধ বিমান

উদ্যানের বিভিন্ন সামগ্রী
------------------------

চিত্রলেখা উদ্যানে ঐতিহাসিক হারুপেশ্বরের রাজধানী রাজকারেঙের শৈলস্তম্ভ, শিলে খোদাই করা আঠপহিয়া পদ্মফুল, দশাবতার মূর্তি ইত্যাদি উদ্যানের শোভাবর্ধন করেছে। উদ্যানে স্থিত প্রাচীন শিলাগুলিতে উষা-অনিরুদ্ধের প্রেম কাহিনী, ঢোল বাদক ও বিহু নাচনি, বিহুগীত পরিবেশন সহ ব্রহ্মা, বিষ্ণু ও মহেশ্বর খোদাই করে নির্মিত করা আছে। তেজপুরের নালা,খাল,বিল ইত্যাদি থেকে সংগ্রহ করা প্রাচীন ভাস্কর্য ও উপায়ুক্তের কার্যালয় নির্মাণের সময় পাওয়া প্রাচীন শিলা ও তেজপুর ডন-বস্কো থেকে পাওয়া শিলা সংগ্রহ করে উদ্যানটিতে রাখা হয়েছে। পর্যটকদের দৃষ্টি আকর্ষণ করার জন্য উদ্যানটিতে পুকুর খনন করা হয়েছে ।

চিত্রলেখা উদ্যানের পুকুর

তথ্যসূত্র
---------

1. ↑  "Chitralekha Udyan - Assam Online Portal"। Online.assam.gov.in। ২০১৩-১০-১৩ তারিখে মূল থেকে আর্কাইভ করা। সংগ্রহের তারিখ ২০১৪-০৬-২৬।
2. ↑  "Chitralekha Udyan, Tezpur"। Mygola.com। ২০১৫-০৯-১৬ তারিখে মূল থেকে আর্কাইভ করা। সংগ্রহের তারিখ ২০১৪-০৬-২৬।
**কুরঙ্গনয়নী** (ইংরেজি: Kurangayani) আহোম স্বর্গদেউ রাজেশ্বর সিংহর পত্নী এবং প্রধান রাণী ছিলেন। স্বর্গদেব মায়ানমারের কবল থেকে মণিপুরের সিংহাসন উদ্ধারের জন্য করা সহায়তার চিহ্নস্বরূপ জয় সিংহ‌ তাঁর কন্যা কুরঙ্গনয়নীকে ১৭৬৮ সালে রাজেশ্বর সিংহ‌ের সাথে বিয়ে দেন। আগের সময়ে মণিপুরের মানুষকে অসমীয়ারা মগলু বা মগলৌ বলত। মণিপুরের কন্যা হওয়ার জন্য কুরঙ্গনয়নী *মগলু কুঁবরী* বা *মগলৌ কুঁবরী* বলেও ডাকা হয়। অন্যদিকে মণিপুরিরা তাঁকে *তেখাও-লেইমা* বা *আসাম কুঁবরী* বলে স্মরণ করেন। প্রথম মোয়ামরীয়া বিদ্রোহ দমনের ক্ষেত্রে কুরঙ্গনয়নী গুরুত্বপূর্ণ ভূমিকা পালন করেছিলেন।

১৭৬৯ সালে রাজেশ্বর সিংহর মৃত্যুর পরে তাঁর ভাি চুণ্যেউফা লক্ষ্মী সিংহ নাম নিয়ে রাজ্যপাট পান এবং কুরঙ্গনয়নীকে বিয়ে করেন। কিছুদিন পরে আহোম রাজ্যে রাঘ নেওগের নেতৃত্বে মোয়ামরীয়া বিদ্রোহর সূত্রপাত হয়। বিদ্রোহীরা আহোম রাজধানী অধিকার করে নাহরখরার রমানন্দকে সিংহাসনত বসায় এবং লক্ষ্মী সিংহকে বন্দী করে। রাঘ নেওগ কুরঙ্গনয়নীর সাথে রাজেশ্বর সিংহের বিধবা পত্নী এবং লক্ষ্মী সিংহর পত্নীদের জোর করে নিজের কাছে রাখে।

প্রজারা পূর্বের স্বর্গদেউর প্রধানদের অসমর্থন করতে রাজি না হলে রাজা রমাকান্ত অসন্তুষ্ট হয়ে সকল প্রধান এবং লক্ষ্মী সিংহকে হত্যা করতে পরিকল্পনা করেন। এই কথার অনুমান করে পূর্বের সকল প্রধান এক হয়ে বিদ্রোহ দমন করতে সংকল্প নেয়। ইতিমধ্যে বিদ্রোহীদের বেশিরভাগই বাড়ি গেছিল এবং রাজধানীতে রমাকান্তের সাথে কয়েকজন সহকারী ছিল। ১৭৭০ সালের এপ্রিলে বহাগ বিহুর আগের রাতে রাঘের ঘর ঘেরাও করা হয় এবং তাঁকে বাইরে টেনে এনে হত্যা করা হয়। অনেকের মতে কুরঙ্গনয়নীই পিছনদিক থেকে প্রথম আঘাত করেছিলেন। রমাকান্ত সমায়িকভাবে পালিয়ে যান কিন্তু তাঁর বাবা, আত্মীয় এবং প্রধানদের ধরে মৃত্যুদণ্ড দেয়া হয়। এইভাবে প্রথম মোয়ামরীয়া বিদ্রোহর অন্ত হয়।

তথ্যসূত্র
---------

1. ↑  Pathak, Guptajit (২০০৮)। "Assamese Women in Indian Independence Movement: With a Special Emphasis on Kanaklata Barua"। Mittal Publications, New Delhi। পৃষ্ঠা 20–21। সংগ্রহের তারিখ ২৩ আগস্ট ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Gait, E. A. (১৯০৬)। *A History of Assam*। Calciutta: Thacker, Spink & Co.। পৃষ্ঠা 186-87। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
*শান্তি আশ্রম'* (ইংরেজি: Shanti Ashram) (অসমীয়া: শান্তি আশ্ৰম) (হিন্দি: शांति आश्रम) আসামের কোকিলামুখে ১৯১২ সালের ৫ ই বৈশাখ অক্ষয় তৃতীয়া তিথিতে স্বামী নিগমানন্দ কর্তৃক প্রতিষ্ঠিত হয়। এটি বর্তমানে "সারস্বত মঠ" বা "আসাম বঙ্গীয় সারস্বত মঠ" নামে পরিচিত। "শান্তি আশ্রম" এর মূল উদ্দেশ্য স্বামী নিগমানন্দের তিনটি লক্ষ্যকে বাস্তবায়ন করা - সনাতন ধর্ম প্রচার, প্রকৃত শিক্ষার বিস্তার এবং ঈশ্বরের অবতার হিসাবে সর্বজনের সেবা করা।

ইতিহাস
------

স্বামী নিগমানন্দ, শান্তি আশ্রমের প্রতিষ্ঠাতা
শান্তি আশ্রম স্বামী নিগমানন্দ কর্তৃক সর্বপ্রথম প্রতিষ্ঠিত হয় কুমিল্লার দুর্গাপুরে ১৩১৪ বঙ্গাব্দের অক্ষয় তৃতীয়ায়। এরপর ১৩১৮ বঙ্গাব্দে আশ্রমটি ঢাকার গেণ্ডারিয়ায় স্থানান্তরিত হয়। ১৩১৮ সালের ২৬শে অগ্রহায়ণ সেখানে "শ্রী গৌরাঙ্গ অনাথ নিকেতন" প্রতিষ্ঠিত হয়। এর উদ্দেশ্য ছিল আর্ত, দুস্থ, রোগী ও দরিদ্রদের সেবা করা। "সরুরাম কালিত" নামে নিগমানন্দের একজন অনুসারী তার থেকে অর্থ নিয়ে কোকিলামুখ, যোরহাট, শিবসাগর জেলার "কুমারভেতি ছাপড়ি গ্রামে" ৮০ বিঘার একখণ্ড জমি ক্রয় করেন। এই জমিতেই মঠ প্রতিষ্ঠা করা হয়। ১৩১৯ বঙ্গাব্দের ৭ই বৈশাখ অক্ষয় তৃতীয়ায় নিগমানন্দ স্বয়ং যোরহাটের নিকট কোকিলামুখে জগদ্গুরুর আসন স্থাপন করেন এবং এর নামকরণ করেন "শান্তি আশ্রম"।নিগমানন্দ সাত জন আত্মত্যাগী স্বামী শিষ্যকে সন্ন্যাসদীক্ষা প্রদান করেন। এরা হলেন চিদানন্দ, প্রেমানন্দ, স্বরূপানন্দ, যোগানন্দ, শুদ্ধানন্দ, বোধানন্দ এবং সারদানন্দ। তিনিই এই আশ্রমের নাম রাখেন "সারস্বত মঠ"। ১৩২৫ বঙ্গাব্দ হতে এটি "আসাম বঙ্গীয় সারস্বত মঠ" নামে পরিচিত হয়। নিগমানন্দ শৃঙ্গেরী মঠের অধীনে "সরস্বতী" উপাধির সাথে সংশ্লিষ্ট সন্ন্যাসী হওয়ায় তিনি তার মঠের নাম রাখেন "সারস্বত মঠ"।

অবস্থান
-------

আরও দেখুন
---------

* স্বামী নিগমানন্দ
* কুতবপুর
* নীলাচল সারস্বত সঙ্ঘ

বহিঃসংযোগ
---------

* শান্তি আশ্রম অথবা আসাম বঙ্গীয় সারস্বত মঠ
* ২৬°৪৯′৫০″ উত্তর ৯৪°১০′৪৪″ পূর্ব﻿ / ﻿২৬.৮৩০৬৫০° উত্তর ৯৪.১৭৮৮০০° পূর্ব﻿ / 26.830650; 94.178800

তথ্যসূত্র
---------

1. ↑  Library of Congress Office, New Delhi (১৯৮১)। *Accessions List, South Asia*। Assam Bangiya Saraswata Matha। E.G. Smith for the U.S. Library of Congress Office, New Delhi। পৃষ্ঠা 674। সংগ্রহের তারিখ ১২ মে ২০১৩।
2. ↑  *Sadguru Swami Nigamananda*। Shanti Ashram or Saraswawta Matha। Puri, Bhubaneswar: Nilachal Saraswat Sangha। ২০০১। পৃষ্ঠা 173। সংগ্রহের তারিখ ১২ মে ২০১৩।
3. ↑  Moni Bagchee (১৯৮৭)। *Sadguru Nigamananda: A Spiritual Biography*। First seven disciples of Swami Nigamananda। Assam Bangiya Saraswat Math। পৃষ্ঠা 185। সংগ্রহের তারিখ ১২ মে ২০১৩।
**ড্রাক ইয়েদজার** ( *ডিওয়াই* ) ভুটানের একটি বেসরকারী সংবাদপত্র। এটা জংখা -ইংরেজি সাপ্তাহিক (শনিবার) পত্রিকা। এটি প্রতিষ্ঠা করেছিলেন সোনম রিঞ্চেন।  ভুটান যখন তার বেসরকারী মিডিয়া সেক্টর বিকাশ শুরু করেছে, *ড্রাক ইয়েদজার* তখনই চালু করা হয়েছে।

সাপ্তাহিক *ড্রাক ইয়েদজার* দেশের অষ্টম পত্রিকা ১৯ ফেব্রুয়ারি ২০১১-এ চালু হয়েছিল। এই কাগজটিতে জাতীয় এবং স্থানীয় সংবাদ, বিনোদন, রীতিনীতি এবং ধর্ম, খেলাধুলা এবং জংখার সংবাদকে অন্তর্ভুক্ত করা হয়েছে। *ড্রাক ইয়েদজারের* ছয় জন সাংবাদিক রয়েছে, তারা সবাই ভুটান মিডিয়া ফাউন্ডেশন (বিএমএফ) দ্বারা প্রশিক্ষিত। এতে ষোলটি পৃষ্ঠা রয়েছে এবং প্রতি শনিবার প্রকাশিত হয়।

প্রচলন
------

*ড্রাক ইয়েদজারের* মোট ২০০০ অনুলিপি প্রচার রয়েছে এবং কেবল থিম্পুতে ৫৪৫টি অনুলিপি প্রচারিত হয়।

কর্মিবৃন্দ
----------

*ড্রাক ইয়েদজারের* ছয়জন প্রশিক্ষিত সাংবাদিক আছে যারা দেশের অভিজ্ঞ সাংবাদিক। ভুটানের রয়্যাল সরকারের অর্থায়নে তাদেরকে ভুটান মিডিয়া ইনস্টিটিউট দ্বারা স্বল্প সময়ের প্রশিক্ষণও দেওয়া হয়েছিল।

তথ্যসূত্র
---------

1. ↑  "IPA Journal"। সংগ্রহের তারিখ ২২ নভেম্বর ২০১১।
2. ↑  Ura, Karma। "AN ASSESSMENT OF DEMOCRACY" (পিডিএফ)। GNHC। ২৫ এপ্রিল ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২২ নভেম্বর ২০১১।

বহিঃসংযোগ
---------

* জংখা উন্নয়ন কমিশন
**ফতোয়ায়ে কাজী খান** (আরবি: فتاوى قاضيخان‎‎) হানাফী মাযহাবের একটি প্রসিদ্ধ ফতোয়া গ্রন্থ। যা ‘ফতোয়া খানিয়্যা’ নামেও পরিচিত। বর্তমানে ‘ফতোয়ায়ে আলমগীরী’-এর সাথে মুদ্রণ করা অবস্থায় পাওয়া যায়।

লেখক
----

শামসুল আইম্মা আল-আউযজান্দী যিনি **কাযী খান** নামে সুপরিচিত। যাকে ‘ফকীহুন নফস’ ও ‘ফখরুল ইসলাম’ উপাধীতেও ডাকা হয়।

পুরো নাম- **আবুল হাসান ফখরুদ্দীন হাসান ইবনে মানসূর ইবনে আবদুল আযীয আল-ফারগানী আল-আউযজান্দী**। উপাধি- ফখরুদ্দীন। উপনাম- আবুল মাফাখির এবং আবুল মাহাসিন। মৃত্যু- ৫৯২হিজরী।

ফতোয়া গ্রন্থের বৈশিষ্ট্য
-------------------------

**ফতোয়ায়ে কাযী খান** একটি বিখ্যাত ও সুবিদিত ফতোয়া গ্রন্থ। হানাফী উলামায়ে কেরামের নিকট এ গ্রন্থ অত্যন্ত গ্রহণযোগ্য। সকল প্রয়োজনীয় ফতোয়া এর মধ্যে পাওয়া যায়। এই গ্রন্থে সকল ফতোয়ার প্রকৃত উৎস বর্ণনা করেছেন। যেই বিষয়ে পূর্ববর্তী মনীষীদের একাধিক মন্তব্য রয়েছে- তিনি সেই সকল একাধিক মন্তব্য উল্লেখ করে সবচেয়ে উত্তম ও স্পষ্ট বক্তব্যকে প্রাধান্য দিয়েছেন।

আল্লামা কাসেম ইবনে কুতলুবুগা কুদুরীর লেখক বলেছেন: "কাযী খান যে বিষয়টি সত্যায়ন করেছেন তা অন্যের সত্যায়ন বলে বিবেচিত হবে।"

অন্য নাম
--------

**ফতোয়ায়ে কাযী খান** নামে প্রসিদ্ধ এ গ্রন্থ। তবে এই গ্রন্ধের অন্যান্য নামও রয়েছে।

* আল-ফতোয়া আল-খানিয়্যাহ
* আল-খানিয়্যাহ
* আল-খাকানিয়্যাহ

তথ্যসূত্র
---------

1. ↑  "فتاوى قاضيخان"। দার আল-নবাবাদির। ১৯ জানুয়ারি ২০১৮ তারিখে মূল থেকে আর্কাইভ করা।
2. ↑  "প্রসিদ্ধ ফকিহ্‌গণের তালিকা - Sunnipedia"। *www.sunnipediabd.com* (ইংরেজি ভাষায়)। সংগ্রহের তারিখ ২০২০-০৪-২০।
3. ↑  الفوائد البہیۃ ص65
4. ↑  اعلی حضرت ،امام اہل سنت، امام احمد رضا خان قادری، Ala Hazrat, imam e ahle sunnat (২০১৮-০২-০৬)। *Al Taleeqat Ul Razaviyyah Ala Fatawa Qazi Khan/التعلیقات الرضویہ علی فتاوی قاضی خان*।
**যোগেন্দ্রনাথ সেন** (১৮৮৭ - ২২ মে ১৯১৬) ব্রিটিশ সেনাবাহিনীর একজন ভারতীয় সৈনিক, যিনি প্রথম বিশ্বযুদ্ধে যুদ্ধ করেছিলেন। তিনিই প্রথম ভারতীয় বাঙালি সৈনিক যিনি বিশ্বযুদ্ধে মারা যান।

প্রথম জীবন
----------

যোগেন্দ্রনাথ সেন তৎকালীন বাংলার একটি ফরাসি উপনিবেশ, হুগলি জেলার চন্দননগরে জন্মগ্রহণ করেন। তার মা বিধবা ছিলেন। তার দাদা ডাক্তার ছিলেন। যোগেন্দ্রনাথ সেন ১৯১০ খ্রিষ্টাব্দে ইংল্যান্ড ভ্রমণ করেন তিনি ইংল্যান্ডের লীডস বিশ্ববিদ্যালয়ে ভর্তি হন। সেখানে পড়াশোনাকালে তিনি হোয়াইটহল রোডের লিডস কর্পোরেশন ইলেকট্রিক লাইটিং স্টেশনে চাকরি নিয়েছিলেন। যোগেন্দ্রনাথ সেন ১৯১৩ খ্রিষ্টাব্দে বৈদ্যুতিক কারিগরীবিদ্যায় বিএসসি শেষ করেন। তিনি সাতটি ভাষা বলতে পারতেন।

কর্মজীবন
--------

পড়াশোনা শেষ করার পর, যোগেন্দ্রনাথ সেন লীডসে ব্ল্যাকম্যান লেনের গ্রসভেনর প্লেসে থাকতেন। ১৯১৪ খ্রিষ্টাব্দের সেপ্টেম্বর মাসে তিনি ১৫তম ওয়েস্ট ইয়র্কশায়ার রেজিমেন্টের ***লীডস পলস ব্যাটালিয়ন*** নামে পরিচিত হন। তিনি ১৫ তম ওয়েস্ট ইয়র্কশায়ার রেজিমেন্টে একমাত্র অশ্বেতাঙ্গ ছিলেন। যদিও তিনি তার সহকর্মীদের চেয়ে অধিক শিক্ষিত এবং দক্ষ ছিলেন, তবুও অশ্বেতাঙ্গ হওয়ায় তিনি কোনও অফিসার পদে উন্নীত হতে পারেননি। সেনাবাহিনীতে সৈনিক হিসেবে তিনি সম্মানিত ব্যক্তি ছিলেন। তাকে সহকর্মীরা জন সেন বলে ডাকতেন।

মৃত্যু
------

১৯১৬ খ্রিষ্টাব্দের ২২ মে রাতে, যোগেন্দ্রনাথ সেন ব্যাপক বোমাবর্ষণে আঘাত হন। গুরুতর আঘাতের কারণে তিনি অবিলম্বে মারা যান। তাকে ফ্রান্সের সামরিক সমাধিস্থলে সমাধিস্থ করা হয়।

তথ্যসূত্র
---------

1. ↑  "Jogendra Sen: An unlikely pal"। *ITV News* (ইংরেজি ভাষায়)। সংগ্রহের তারিখ ২০১৯-০৩-২৯।
2. ↑  Researchers, Leeds Pals Volunteer (২০১৮-১১-১৯)। *The Leeds Pals: A Handbook for Researchers* (ইংরেজি ভাষায়)। History Press। আইএসবিএন 9780750990172।
3. ↑  "Leeds remembers its forgotten Indian war hero - Times of India"। *The Times of India*। সংগ্রহের তারিখ ২০১৯-০৩-২৯।
4. ↑  IANS (২০১৫-০৩-০৮)। "Blood-stained glasses relate story of 'Jon Sen', first Bengali to be killed in WW1"। *Business Standard India*। সংগ্রহের তারিখ ২০১৯-০৩-২৯।
5. ↑  "WW I: The Bengali connect - Times of India"। *The Times of India*। সংগ্রহের তারিখ ২০১৯-০৩-২৯।
6. ↑  পিনাকী বিশ্বাস (২০২১)। *রবীন্দ্রনাথ হত্যা ষড়যন্ত্র ও কতিপয় বিস্মৃত ইতিহাস*। কলকাতা: লালমাটি। পৃষ্ঠা ১৩৫। আইএসবিএন 978-81-953129-3-1।
**জ্যান্ডার** (/ˈzændər/) হলো মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত একটি কাল্পনিক গ্রহ। গ্রহটিকে অ্যানড্রোমিডা ছায়াপথের তন্ত্রে অবস্থানকৃত অবস্থায় ব্যাখ্যা করা হয়। এটি একটি মধ্য-ছায়াপথসংক্রান্ত পুলিশদের কার্যনির্বাহী দল, নোভা কর্পসের স্ব-পৃথিবী হিসেবে সুপরিচিত। জ্যান্ডার আবার ফায়ারলর্ড ও এয়ার-ওয়াকার (গ্যালাক্টাস এবং অতিমানবীয় খলনায়ক সুপারনোভাের প্রাক্তন অগ্রদূত)-এর বসবাসের গ্রহ।

প্রথমবারের জন্য জ্যান্ডারের আবির্ভাব হয় লেখক মার্ভ ওল্ফম্যান ও চিত্রশিল্পী জন বুসেমা কর্তৃক *দ্য ম্যান কল্ড নোভা* #১ (সেপ্টেম্বর ১৯৭৬)-এ। ২০১৪ সালের চলচ্চিত্র *গার্ডিয়্যান্স অফ দ্য গ্যালাক্সি* গ্রহটিকে মার্ভেল সিনেম্যাটিক ইউনিভার্সে একটি বিনগ্রহী গ্রহ হিসেবে উপস্থাপন করে এবং চলচ্চিত্রের অধিকাংশ কাহিনি গ্রহটিতে ঘটে। এছাড়াও, গ্রহটিকে *অ্যাভেঞ্জার্স: ইনফিনিটি ওয়ার*-এ উল্লেখ করা হয়, যেখানে থর ব্যাখ্যা করে যে থ্যানোস গ্রহটিকে ধ্বংস করে নোভা কর্পসদের থেকে পাওয়ার স্টোন (Power Stone) সংগ্রহ করে।

তথ্যসূত্র
---------

1. ↑  Wolfman, Marv (১৯৭৬)। *Nova Vol 1 #1*। Marvel।
2. ↑  Mithaiwala, Mansoor (২৮ এপ্রিল ২০১৮)। "Avengers: Infinity War's Many Unanswered Questions"। *Screen Rant*। ২৯ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৯ এপ্রিল ২০১৮। The only instance in which it’s even mentioned is when Thor tells the Guardians that Xandar had been destroyed a week prior.
**আল্লাহ দাদ নূরী** হলেন একজন প্রাক্তন আফগান  ক্রিকেটার, যিনি ১৯৯৮ সাল থেকে ২০০৪ সাল পর্যন্ত আফগানিস্তান ক্রিকেট দলের অধিনায়ক ছিলেন।  তিনি একজন প্রধান ফাস্ট বোলার হিসেবে তার দলের দায়িত্ব পালন করেন। আল্লাহ দাদ নূরী আফগানিস্তান ক্রিকেট ফেডারেশনের প্রতিষ্ঠাতা ও প্রাক্তন সভাপতি ছিলেন। তাকে আফগান ক্রিকেটের জনক বলা হয়।

জীবনী
-----

দাদ নূরী আফগানিস্তানের বাঘলান প্রদেশে জন্মগ্রহণ করেন। তিনি মালাকান্দের ওয়াহদাত-ই-ইসলামী উচ্চ বিদ্যালয় থেকে স্নাতক সম্পন্ন করে ইংরেজি সাহিত্যে স্নাতক অর্জন করেন। আফগানিস্তানে ক্রিকেট খেলার ভিত্তি স্থাপনের ক্ষেত্রে নূরীকে অন্যতম প্রধান ব্যক্তি হিসেবে বিবেচনা করা হয়।

আল্লাহ দাদ নূরীকে ক্রিকেটের জনক হিসেবে ভূষিত করা হয়, তার অক্লান্ত পরিশ্রম ও আফগান ক্রিকেটের প্রতি দেখানো দৃঢ়তার জন্য। তিনি গ্রেট গেম নামে একটি চলচ্চিত্রে মূর্ত হওয়ার সম্মানও পেয়েছেন, যা আফগানিস্তানে ক্রিকেট খেলাটি কীভাবে পাওয়া গেছে তা প্রদর্শন করে। ফিল্মটির মিশন ছিল "ব্যাট তুলে বন্দুক নামানো এক ব্যক্তির মিশন"। ছবিটি মুক্তির পর, তিনি "সাহসী মানুষ" পুরস্কারে ভূষিত হন, যা তার জীবনের আরেকটি বড় অর্জন বলে মনে করা হয়।

তথ্যসূত্র
---------

1. 1 2  "Allah Dad Noori"। *cricket.af*। সংগ্রহের তারিখ ২০২৩-১১-১০।
2. ↑  "Allah Dad Profile - Cricket Player Afghanistan | Stats, Records, Video"। *ESPNcricinfo* (ইংরেজি ভাষায়)। সংগ্রহের তারিখ ২০২৩-১১-১০।
3. ↑  "Afghanistan Cricket Federation becomes a member of the Asian Cricket Council"। *India Today* (ইংরেজি ভাষায়)। সংগ্রহের তারিখ ২০২৩-১১-১১।
4. ↑  "Cricket in Afghanistan"।
একটি **সংবাদ সাময়িকী বা** **সংবাদ পত্রিকা** হল একটি টাইপ করা, মুদ্রিত এবং প্রকাশিত ম্যাগাজিন, রেডিও বা টেলিভিশন প্রোগ্রাম, যা সাধারণত সাপ্তাহিকভাবে প্রকাশিত হয়, যা বর্তমান ঘটনা সম্পর্কে নিবন্ধগুলি নিয়ে গঠিত। নিউজ ম্যাগাজিনগুলি সাধারণত সংবাদপত্র বা নিউজকাস্টের চেয়ে বেশি গভীরতার সাথে গল্পগুলি নিয়ে আলোচনা করে এবং ভোক্তাকে মৌলিক তথ্যের বাইরে গুরুত্বপূর্ণ ঘটনাগুলি বোঝার লক্ষ্য রাখে।

সংবাদ পত্রিকা সম্প্রচার
-----------------------

রেডিও নিউজ ম্যাগাজিনগুলো টেলিভিশন নিউজ ম্যাগাজিনের মতই। রেডিও নিউজকাস্টের বিপরীতে, যা সাধারণত পাঁচ মিনিটের দৈর্ঘ্যের হয়, রেডিও নিউজ ম্যাগাজিনগুলি 30 মিনিট থেকে তিন ঘন্টা বা তার বেশি চলতে পারে।

টেলিভিশন নিউজ ম্যাগাজিনগুলি নিউজ ম্যাগাজিন প্রিন্ট করার জন্য একই ধরনের পরিষেবা প্রদান করে, তবে তাদের গল্পগুলি লিখিত নিবন্ধের পরিবর্তে ছোট টেলিভিশন ডকুমেন্টারি হিসাবে উপস্থাপন করা হয়। এই সম্প্রচারগুলি নিয়মিত নিউজকাস্টের চেয়ে নির্দিষ্ট কিছু বিষয়কে আরও গভীরভাবে কভার করার বিকল্প হিসাবে কাজ করে। সূত্র, প্রথম 1953 সালে বিবিসিতে প্যানোরামা দ্বারা প্রতিষ্ঠিত, বিশ্বজুড়ে সফল প্রমাণিত হয়েছে। টেলিভিশন নিউজ ম্যাগাজিনগুলি নিয়মিত নিউজকাস্টে দেখা না হওয়া বেশ কিছু গল্প সরবরাহ করে, যার মধ্যে সেলিব্রিটি প্রোফাইল, বড় ব্যবসার কভারেজ, লুকানো ক্যামেরা কৌশল, আরও ভাল আন্তর্জাতিক কভারেজ, অন্যায়ের প্রকাশ এবং সংশোধন, একটি শিরোনামের গল্পের গভীরভাবে কভারেজ এবং আলোচিত-বিষয় সাক্ষাত্কার।

মার্কিন যুক্তরাষ্ট্রে, 1990-এর দশকে টেলিভিশন নিউজ ম্যাগাজিনগুলি খুব জনপ্রিয় ছিল, কারণ তারা জাতীয় টেলিভিশন নেটওয়ার্ক নিউজ বিভাগে বিনিয়োগকে আরও ভালভাবে ব্যবহার করার একটি সস্তা এবং সহজ উপায় ছিল। টেলিভিশন নিউজ ম্যাগাজিনগুলি বেশিরভাগ টেলিভিশন নেটওয়ার্কে সপ্তাহে পাঁচ রাতে একবার প্রচারিত হয় যাইহোক, রিয়েলিটি শোগুলির সাফল্যের সাথে, নিউজ ম্যাগাজিনগুলি মূলত প্রতিস্থাপিত হয়েছে। রিয়েলিটি শোগুলি তাদের প্রতিস্থাপিত নিউজ ম্যাগাজিনের তুলনায় অল্প বয়স্ক এবং আরও বিশ্বস্ত শ্রোতা তৈরি করতে এবং অর্জন করতে কিছুটা কম খরচ করে। এইভাবে, শ্রোতারা একসময় নিউজ ম্যাগাজিন শোতে আকৃষ্ট হয়ে কেবল টেলিভিশনে চলে গেছে, যেখানে প্রকৃতি, বিজ্ঞান, সেলিব্রিটি এবং রাজনীতির মতো সাধারণ সংবাদ ম্যাগাজিনের বিষয়গুলির নিজস্ব বিশেষ চ্যানেল রয়েছে।

বেশিরভাগ বাণিজ্যিক সম্প্রচার টেলিভিশন স্টেশনে স্থানীয় সংবাদ থাকে যা স্থানীয় প্রেক্ষাপটে ইভেন্টের সংবাদ কভারেজকে নির্দেশ করে যা সাধারণত অন্যান্য এলাকার জন্য আগ্রহের বিষয় নয়, বা অন্যথায় জাতীয় বা আন্তর্জাতিক সুযোগের হতে পারে।

তথ্যসূত্র
---------

1. ↑  Eclipsing the Nightly News | American Journalism Review  ওয়েব্যাক মেশিনে আর্কাইভকৃত ২০০৭-০৯-২৭ তারিখে. Ajr.org. Retrieved on 2011-05-28.
**বিরাজিত সিনহা** হলেন ভারতীয় জাতীয় কংগ্রেসের রাজ্য সভাপতি এবং ভারতের ত্রিপুরার একজন সুপরিচিত রাজনীতিবিদ যিনি ত্রিপুরা বিধানসভায় ৬ষ্ঠ মেয়াদে বিধায়ক হিসেবে কৈলাশহরের প্রতিনিধিত্ব করছেন।

প্রারম্ভিক জীবন এবং কর্মজীবন
----------------------------

বিরাজিত সিনহা ১৯৬৯ সালে ১৭ বছর বয়সে ছাত্র রাজনীতিতে যোগ দেন এবং ১৯৭২ সাল থেকে ভারতীয় জাতীয় কংগ্রেসের সক্রিয় সদস্য ছিলেন। তিনি ১৯৭৮ সালে ত্রিপুরা রাজ্য যুব কংগ্রেসের সভাপতি নিযুক্ত হন এবং ১৯৯০ সাল পর্যন্ত দায়িত্ব পালন করেন। তিনি ১৯৮৮ থেকে ১৯৯৩ সাল পর্যন্ত ত্রিপুরায় ক্যাবিনেট মন্ত্রী হিসেবেও দায়িত্ব পালন করেন। ভারতীয় যুব কংগ্রেসের জাতীয় কাউন্সিল এবং সর্বভারতীয় কংগ্রেস কমিটির সদস্যপদ সহ ভারতীয় জাতীয় কংগ্রেসে তিনি বেশ কয়েকটি নেতৃত্বের ভূমিকা পালন করেছিলেন।

তিনি প্রথম ১৯৮৮ সালে ত্রিপুরা বিধানসভার সদস্য হিসাবে নির্বাচিত হন এবং ১৯৮৮ থেকে ১৯৯৩ সাল পর্যন্ত মন্ত্রিপরিষদ মন্ত্রী ছিলেন। তিনি আবার ১৯৯৮ সালে নির্বাচিত হন এবং ১৯৯৮ থেকে ২০০০ সাল পর্যন্ত ত্রিপুরা বিধানসভায় বিরোধী দলের উপনেতা ছিলেন। ২০০৩ সালের বিধানসভা নির্বাচনে তিনি রাজ্য কংগ্রেসের সভাপতি এবং কংগ্রেসের মুখ্যমন্ত্রী পদের প্রার্থী ছিলেন যেখানে তিনি তার আসন থেকে পুনরায় নির্বাচিত হন কিন্তু দল সংখ্যাগরিষ্ঠতা পেতে পারেনি।

২০০৮ বিধানসভা নির্বাচন ২০১৩ বিধানসভা নির্বাচনে, তিনি কৈলাশহর কেন্দ্রের প্রতিনিধিত্ব করার জন্য পুনরায় নির্বাচিত হন। তিনি ৯ জানুয়ারী ২০১৫ এ ত্রিপুরা প্রদেশ কংগ্রেস কমিটির সভাপতি নিযুক্ত হন।

তিনি আবার ২০২১ সালে ত্রিপুরা প্রদেশ কংগ্রেস কমিটির সভাপতি হিসেবে নিযুক্ত হন এবং একমাত্র রাজ্য নেতা হিসেবে ৩ মেয়াদে ত্রিপুরা প্রদেশ কংগ্রেস কমিটির সভাপতির দায়িত্ব পান।

২০২৩ সালের বিধানসভা নির্বাচনে তিনি কৈলাশহর থেকে প্রতিদ্বন্দ্বিতা করেছিলেন এবং বিজেপি প্রতিদ্বন্দ্বীর বিরুদ্ধে ৯৬৮৬ ভোট পেয়ে জয়ী হন এবং নির্বাচনী এলাকা থেকে রেকর্ড করা সর্বোচ্চ ব্যবধানে জয়লাভ করেন। তিনি ষষ্ঠ মেয়াদে কৈলাশহরের প্রতিনিধিত্ব করছেন, যা একজন ব্যক্তির দ্বারা নির্বাচনী এলাকার সর্বোচ্চ সংখ্যক প্রতিনিধিত্বও।

  

দেশ পরিদর্শন : ১৯৮৩ সালে ওমান সফর করেন (আন্তর্জাতিক যুব উৎসবে যোগ দিতে ভারতীয় প্রতিনিধি দলের সদস্য হিসেবে), ১৯৮৫ সালে চীন সফর করেন (আন্তর্জাতিক যুব উৎসবে যোগ দিতে ভারতীয় প্রতিনিধি দলের সদস্য হিসেবে)

অন্যান্য কাজকর্ম
----------------

বিরাজিত সিনহা বিভিন্ন সামাজিক কর্মকান্ডের সাথে জড়িত। তিনি আশ্রয়-এর প্রতিষ্ঠাতা সভাপতি - একটি নিবন্ধিত সামাজিক স্বেচ্ছাসেবী সংস্থা যা স্বাস্থ্যসেবা, কল্যাণ এবং জাতীয় উন্নয়নের কর্মসূচির ক্ষেত্রে কাজ করে। তিনি গ্রামীণ এবং প্রত্যন্ত উপজাতীয় এলাকায় স্বাস্থ্য শিবির এবং রক্তদান শিবিরের সাথেও জড়িত। তিনি জাতীয় সংহতি ও সাম্প্রদায়িক সম্প্রীতি প্রচার করে এমন একটি জাতীয় ভিত্তিক সংস্থা জাতীয় সংহতি কমিটির সহ-সভাপতি। ত্রিপুরায় সাম্প্রদায়িক সম্প্রীতিতে অসামান্য অবদানের জন্য তিনি ২০০০ সালে রাষ্ট্রীয় একতা পুরস্কারে ভূষিত হন।

তথ্যসূত্র
---------

1. ↑  "Assembly Since 1963" (পিডিএফ)। পৃষ্ঠা 50। ৩১ ডিসেম্বর ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৮ নভেম্বর ২০১৩।
2. ↑  Current members profile Tripura Assembly
3. ↑  "Shri Birajit Sinha, MLA"। *Allindiacongress.com*। ৮ ফেব্রুয়ারি ২০১৫ তারিখে মূল থেকে আর্কাইভ করা। সংগ্রহের তারিখ ১৬ জুন ২০১৪।
**কনিষ্ক সেন** (৩১ ডিসেম্বর ১৯৩৮ - ২২ ডিসেম্বর ২০২১) ছিলেন একজন কিংবদন্তি আলোকসম্পাত শিল্পী। তিনি আন্তর্জাতিক খ্যাতিসম্পন্ন আলোকসম্পাত শিল্পী  তাপস সেনের যোগ্য উত্তরসূরী ছিলেন। অনন্য আলোকসম্পাতের দক্ষতায় দীর্ঘকয়েক দশক ধরে বাংলায় অসংখ্য নাট্যপ্রেমী দর্শককে মুগ্ধ রেখেছিলেন।

জীবনী
-----

কনিষ্ক সেন ১৯৩৮ খ্রিস্টাব্দের ৩১ ডিসেম্বর জন্মগ্রহণ করেন। বিজ্ঞানের ছাত্র কনিষ্ক কলেজে নাটকে আলোকসজ্জার সফল দায়িত্ব পালনে পুরস্কৃত হওয়ার পরই কলেজের আনুষ্ঠানিক পাঠ ছেড়ে ১৯৬২ খ্রিস্টাব্দে ওয়েস্ট বেঙ্গল অ্যাকাডেমি অফ ড্যান্স, ড্রামা অ্যান্ড মিউজিক (পরবর্তীতে এটি  রবীন্দ্রভারতী বিশ্ববিদ্যালয়ের সঙ্গে একীভূত হয়)-এর নাটকের সিনিয়র ডিপ্লোমা অর্জন করেন। বন্ধুবর পার্থপ্রতিম চৌধুরী ও মনোজ মিত্রের সঙ্গে মিলে  সুন্দরম নাট্য গোষ্ঠীর জন্য আলোর নকশা করতে শুরু করেন। তার প্রথম সাফল্য আসে  রবীন্দ্রনাথ ঠাকুরের *তাসের দেশ* অর্থাৎ 'ল্যান্ড অফ কার্ডস' এবং পরে ১৯৬৪ খ্রিস্টাব্দে রবিতীর্থে সুচিত্রা মিত্র পরিচালিত *শ্যামা* নৃত্যনাটকে, যা  মার্কিন যুক্তরাষ্ট্রেও প্রদর্শিত হয়েছিল।
তিনি 'ক্যালকাটা রেপার্টরি থিয়েটার'-এ 'গ্যালিলিওর জীবন' নাটকের আলোকসজ্জায়  তাপস সেনকে সহায়তা করেন। শুধু নাটকে নয়, ওয়াটার ব্যালে, নৃত্যনাট্য, নৃত্য, পরিবেশ আলোক প্রক্ষেপনে যথেষ্ট দক্ষতার সঙ্গে কাজ করেছেন। কর্মজীবনে মনোজ মিত্র, রতন থিয়াম, হাবিব তানভীরসহ বহু কিংবদন্তি পরিচালকের সঙ্গে কাজ করেছেন।
তিনি ১৯৬৪ খ্রিস্টাব্দে ইউরোপের বিভিন্ন দেশ, ১৯৭৫ খ্রিস্টাব্দে  মার্কিন যুক্তরাষ্ট্র এবং  কানাডা ১৯৮৮, ১৯৯৩, ১৯৯৪ খ্রিস্টাব্দে জাপান ১৯৯১ খ্রিস্টাব্দে জার্মানিতে এবং জাপান ও জার্মানিতে ভারতের নানা উৎসবের প্রতিনিধিত্বে বহু বিদেশ সফর করেন।

সম্মাননা ও পুরস্কার
-------------------

প্রথিতযশা আলোকসম্পাত শিল্পী কনিষ্ক সেন বহু পুরস্কার এবং সম্মাননায় ভূষিত হন।

* ১৯৮২ খ্রিস্টাব্দে নান্দীকারের *ফুটবল* এবং ১৯৯০ খ্রিস্টাব্দে  উৎপল দত্তের 'লাল দুর্গ *নাটকের জন্য শ্রেষ্ঠ মঞ্চ আলো ডিজাইনার পুরস্কারে ভূষিত করা হয়।*
* ১৯৯৪ খ্রিস্টাব্দে লাভ করেন  ভারত সরকারের সংগীত নাটক অকাদেমি পুরস্কার

জীবনাবসান
---------

কনিষ্ক সেন ২০২১ খ্রিস্টাব্দের ২২ ডিসেম্বর কলকাতায় নিজের বাসভবনে ৮২ বৎসর প্রয়াত হন। 
কনিষ্ক সেনের মৃত্যুর পর তার জীবন ও কাজের বিভিন্ন ঘটনা এবং অজানা তথ্য নিয়ে *লাস্ট ফর লাইট* শীর্ষক এক তথ্যচিত্র নির্মাণ করেন ইন্দ্রজিৎ নারায়ণ এবং সেটি ২০২২ খ্রিস্টাব্দের ১৮ সেপ্টেম্বর কলকাতার নেহেরু চিলড্রেনস মিউজিয়াম অডিটোরিয়ামে প্রদর্শিত হয়।

তথ্যসূত্র
---------

1. 1 2  "বাংলা থিয়েটার মঞ্চের আলোক শিল্পী কনিষ্ক সেনের জীবনাবসান"। ২০২১-১২-২৩।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. 1 2  "Kanishka Sen"। সংগ্রহের তারিখ ২০২৩-১২-২৩।
3. ↑  "লাস্ট ফর লাইট"।  অজানা প্যারামিটার `|পত্রিকা=` উপেক্ষা করা হয়েছে (সাহায্য); অজানা প্যারামিটার `|সংখ্যা=` উপেক্ষা করা হয়েছে (সাহায্য)
**ক্ষিরোদচন্দ্র চৌধুরী**  (১৯০০ – ১৯ অক্টোবর ১৯৭৩ ) ছিলেন একজন খ্যাতনামা শিশুরোগ বিশেষজ্ঞ ও চিকিৎসক। তাকে ভারতীয় শিশুরোগ বিশেষজ্ঞদের 'চূড়ামণি' তথা 'জনক' বলা হয়।

জন্ম ও শিক্ষা জীবন
------------------

ক্ষিরোদচন্দ্র চৌধুরীর জন্ম  ব্রিটিশ ভারতের অধুনা  বাংলাদেশের ময়মনসিংহ জেলার  কিশোরগঞ্জের কটিয়াদীতে। পিতা উপেন্দ্রনারায়ণ চৌধুরী এবং মাতা সুশীলা সুন্দরী চৌধুরী। তার বিদ্যালয়ের পড়াশোনা বাংলাদেশের কিশোরগঞ্জে। ডাক্তারী পড়তে চলে আসেন কলকাতায়। ১৯২৬ খ্রিস্টাব্দে  কলকাতা মেডিক্যাল কলেজ থেকে এম.বি পাশ করে উচ্চ শিক্ষার্থে ইংল্যান্ড যান ও পরে অস্ট্রিয়ার ভিয়েনায় গিয়ে শিশুরোগ সম্পর্কে বিশেষ পড়াশোনা করেন।

কর্মজীবন
--------

১৯৩১ খ্রিস্টাব্দে দেশে ফিরে কয়েক বছর কলকাতার চিত্তরঞ্জন শিশুসদনের সঙ্গে যুক্ত ছিলেন। ১৯৫৬ খ্রিস্টাব্দে তিনি কলকাতায় *ইন্সটিটিউট অব চাইল্ড হেলথ* নামে এক প্রতিষ্ঠান স্থাপন করেন।১৯৫৭ খ্রিস্টাব্দের ১৬ জানুয়ারি ভারতের প্রথম শিশুরোগ চিকিৎসার এই প্রতিষ্ঠানটির আনুষ্ঠানিক দ্বারোদ্ঘাটন করেন ভারতের তৎকালীন প্রধানমন্ত্রী পণ্ডিত জওহরলাল নেহরু। 

শিশুরোগের প্রতিরোধ, নিরাময়সহ সুসংহত পরিষেবা প্রদানের উদ্দেশ্যে, শিক্ষা ও গবেষণার কেন্দ্র হিসাবে তৈরি করেন প্রতিষ্ঠানটি। ভারতে প্রথমবারের মতো ইতিবাচক এবং শিশু যত্নের সম্যক ধারণা জনসমক্ষে তুলে ধরার যেমন চেষ্টা করেছেন, তেমনই ভারতে শিশুরোগ বিশেষজ্ঞদের জন্য এক নতুন যুগের সূচনা করেন তিনি। 

এছাড়াও, ১৯৩৩ খ্রিস্টাব্দে তিনি স্বাধীনভাবে শিশুবিশেষজ্ঞদের জন্য জার্নাল- *ইন্ডিয়ান জার্নাল অফ পেডিয়াট্রিক্স* প্রকাশ করেন। ১৯৪৮ খ্রিস্টাব্দে *ইন্ডিয়ান পেডিয়াট্রিক সোসাইটি* শুরু করেন। যার মাধ্যমে তিনি ১৯৫৮ খ্রিস্টাব্দ নাগাদ দেশের বিভিন্ন শহরে জাতীয় পেডিয়াট্রিক কনফারেন্সের আয়োজন করে।

শিশুর স্বাস্থ্য ও শিশুরোগ সম্পর্কে তিনি বিভিন্ন সময়ে বিভিন্ন দেশে অনুষ্ঠিত আন্তর্জাতিক সম্মেলনে যোগ দিয়েছেন।

মৃত্যু
------

১৯৭৩ খ্রিস্টাব্দের ১৯ অক্টোবর খ্যাতনামা শিশুরোগ বিশেষজ্ঞ ডা.ক্ষিরোদচন্দ্র চৌধুরী কলকাতায় প্রয়াত হন। তার স্ত্রীও ছিলেন একজন শিশুরোগ বিশেষজ্ঞ। মননশীল সুলেখক ও বিশিষ্ট চিন্তাবিদ নীরদচন্দ্র চৌধুরী (১৮৯৭ - ১৯৯৯) ছিলেন তার অগ্রজ।

তথ্যসূত্র
---------

1. 1 2  সুবোধ সেনগুপ্ত ও অঞ্জলি বসু সম্পাদিত, *সংসদ বাঙালি চরিতাভিধান*, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ১৬৯, আইএসবিএন ৯৭৮-৮১-৭৯৫৫-১৩৫-৬
2. ↑  Institute of Child Health
3. ↑  "Indian Academy of Pediatrics - History"। সংগ্রহের তারিখ ২০২৩-১২-১০।
**কাজী আবু বকর আল-বাকিল্লানি** ( ৩৩৮ হিঃ - ৪০৩ হি. / ৯৫০ খ্রি. – ১০১৩ খ্রি.) ছিলেন একজন ইসলামী পণ্ডিত, ইমাম, শাস্ত্রজ্ঞ, আকিদা বিশেষজ্ঞ, ফিকহবিদ ও উসুলী। তার পুরো নাম: মুহাম্মদ বিন আল-তাইয়্যিব বিন মুহাম্মদ বিন জাফর বিন আল-কাসিম আবু বকর আল-বাকিল্লানি আল-বসরি। তার উপাধি ছিল সুন্নাহর শেখ (শায়খুস্সুন্না)। তিনি তৎকালীন সুন্নি সম্প্রদায়ের মুখপাত্র ছিলেন। তিনি আকিদায় আশয়ারী মাযহাবের চিন্তাধারার নেতৃত্ব দেন এবং ফিকহে মালিকি মাযহাব ও তার উসুলে ব্যাপক অবদান রাখেন। তিনি আশয়ারি মাজহাবের প্রবতর্ক আবুল হাসান আল আশ'আরির পরে সর্বশ্রেষ্ঠ আশ'আরী ইমাম হিসেবে বিবেচিত হন। এছাড়াও তিনি চারশত গ্রন্থের একজন লেখক হিসেবে বিবেচিত হন।

তথ্যসূত্র
---------

1. ↑  مصادر ترجمته في تاريخ بغداد للخطيب 5/379 ـ 383. تبيين كذب المفتري لابن عساكر 217-226، الوفيات لابن خلكان 1/609. اللباب لابن الأثير 1/90. تذكرة الحفاظ للذهبي 1079. الوافي بالوفيات للصفدي 3/177 ـ 178. الديباج لابن فرحون 267 ـ 268. البداية والنهاية لابن كثير 11/350 ـ 351. وغيرها. انظر تاريخ التراث العربي فؤاد سزكين م1 ج4، مطبعة بهمن ـ قم، الطبعة الثانية، سنة 1983م، ص48. الوافي بالوفيات، صلاح الدين خليل بن أيبك الصفدي(ت764هـ)، تحقيق أحمد الأرناؤوط وتزكي مصطفى، طبعة بيروت ـ لبنان دار إحياء التراث العربي، سنة 1420هـ 2000م، ج 3 ص147.
স্বর্গের উপরে যিশুর উপরে আরোহণের ভক্তদের দেখানো ঐশ্বরিক উৎস প্রতিমার শীর্ষক, শীর্ষ ডানদিকে। ১২ শতকের, সাধু ক্যাথেরিনের মঠ
খ্রিস্টধর্মে **প্রতিমা** ("আইকন"; গ্রিক শব্দ εἰκών *eikōn* থেকে, যার অর্থ "ছবি", "প্রতিচ্ছায়া") হছে এক ধরনের ধর্মীয় শিল্পকর্ম, সাধারণ অর্থে চিত্রকর্ম, Eastern Orthodox Church, Oriental Orthodoxy, Roman Catholic, ও কিছু Eastern Catholic churches-এ এই শিল্প প্রচলিত আছে। এই শিল্পের সাধারণ বিষয়গুলোর মধ্যে অন্যতম হচ্ছে যিশর, মেরি, সাধু, ও ফেরেশতা। এই চিত্রগুলোতে প্রধানত লম্বালম্বি আকৃতির ছবি থাকে, যেখানে প্রধানত একজন বা দুইজনের চরিত্র ফুটিয়ে তোলা হয়। এ-সকল শিল্পকর্ম প্রধানত পূর্বদেশীয় খ্রিস্টধর্ম সমাজেই প্রচলিত, বর্ণনামূলক দৃশ্যসহ প্রতিমা বাইবেলে বিভিন্ন দৃশ্য উপস্থাপন করতে পারে। 
যে বিদ্যায় খ্রিস্টধর্মে ইশ্বর, যিশুখ্রিস্ট, মাতা মেরি, খ্রিস্টীয় সাধু ও অন্যান্য পবিত্র বিষয়াবলীর ঐতিহ্যবাহী শৈল্পিক উপস্থাপনার বর্ণনা, ইতিহাস ও ব্যাখ্যা অধ্যয়ন করা হয়, তাকে **খ্রিস্টীয় প্রতিমাবিদ্যা** (Christian iconography) বলে। খ্রিস্টধর্মে শুরু থেকেই শিল্পকলাকে ধর্মশিক্ষা ও নৈতিক পাঠদানের কাজে লাগানো হয়েছে। ১ম শতক থেকেই ভূগর্ভস্থ সমাধিগুলি রঙচিত্র ও মোজাইকচিত্র দ্বারা সজ্জিত ছিল। পরবর্তীতে খ্রিস্টান গির্জাগুলির প্রাচীরগাত্র, ভেতরের ছাদ ও জানালাগুলি ছাড়াও বেদী, আসবাবপত্র, ইত্যাদিতে বাইবেলের পুরাতন নিয়ম ও নতুন নিয়মের পুস্তকগুলির বিভিন্ন কাহিনী, সাধুসন্তুদের জীবনী ও কিংবদন্তী, এমনকি কদাচিৎ খ্রিস্টধর্মের সাথে সম্পর্কিত প্রাচীন পৌরানিক কাহিনীর দৃশ্য দ্বারা অলংকৃত করা হয়েছে। 

প্রতিমা ধাতুতে, ধাতু-আবৃত বস্তুতে হতে পারে, পাথরের মধ্যে উৎকীর্ণ, কাপড়ের উপর বা কাঠের উপর আঁকা, মোজাইক বা ফ্রেস্কো শিল্পকর্ম, মুদ্রিত কাগজ বা ধাতু ইত্যাদি। পশ্চিমা খ্রিস্টান থেকে পাওয়া চিত্রগুলি সাধারণত "প্রতিমা" হিসাবে শ্রেণীবদ্ধ করা হয় না, যদিও ভৌতিক চিত্রের স্থিতিশীল শৈলী বর্ণনা করতে "প্রতিমাসদৃশ" চিত্র ব্যবহার করা যেতে পারে।

পশ্চিমা অর্থডক্স ঐতিহ্য ধরে রাখা খ্রিস্টান চিত্রগুলির উৎপত্তি খ্রিস্টান ধর্মের প্রথম দিকের দিনগুলিতে, এবং তখন থেকে এটি একটি ধারাবাহিক প্রথা ছিল। আধুনিক একাডেমিক শিল্প ইতিহাস বিবেচনা করে যে, যদিও চিত্রগুলি আগে থেকেই বিদ্যমান ছিল, তথাপি এই ঐতিহ্যটি কেবল তৃতীয় শতাব্দীর দিকেই চিহ্নিত করা যেতে পারে এবং পূর্ব খ্রিস্টীয় শিল্প থেকে বেঁচে থাকা চিত্রগুলি প্রায়শই পরবর্তীকালে ব্যাপকভাবে ভিন্ন দেখা যায়। পরবর্তী শতাব্দীর প্রতিমাগুলি ৫ম শতাব্দীর পরবর্তী চিত্রগুলির সাথে প্রায়শই ঘনিষ্ঠভাবে সংযুক্ত হতে পারে, যদিও এদের মধ্যে কয়েকটি একেবারেই ভিন্ন। ছবিগুলি ব্যাপকভাবে ধ্বংস হয়েছিল ৭২৬-৮২৪-এর বাইজেন্টীয় প্রতিমাপূজা বিরোধিতার সময়, যদিও এটি স্থায়ীভাবে চিত্রগুলির উপযুক্ততার উপর প্রশ্ন উত্থাপন করে। তারপর থেকে প্রতিমা শৈলী এবং বিষয় একটি মহান ধারাবাহিকতা বজায় আছে; পশ্চিম গির্জার ছবি একই সময়ে অনেক বেশি পরিবর্তন ও উন্নয়ন হয়েছে। **বাইবেল অনুসারে মূর্তি পূজা সম্পন্ন নিষিদ্ধ।** 

1. ↑  *৩ ডাক্তার জাকির নায়েক লেকচার সমগ্র*। 390-400: peace Publication। ২০০৯। পৃষ্ঠা 391।